Bya Fred Kisekka
EMPAKA z’emisinde ezijjukira eyali emmunyenye ya Uganda mu kudduka mita 400 John Akii-Bua z'akomekkerezeddwa e Namboole ng’abanene bavuyiza.
Zino z’empaka ezabadde zisunsulamu abaneetaba mu za ‘IAAF World London Championship’ ez’okubaawo August w’omwaka guno kyoka abanene okwabadde Halima Nakayi, Abu Mayanja ne Chemsto Muntai balemeddwa okuyita mu kasengejja.
Mu mita 800 Nakaayi esuubi ly’abannayuganda yabadde yetaaga edakiika 2:01:00 kyoka obutikiti 42 bwazimulemeseza nga wakulinda okusunsulamu okuddako okunabaawo ku nkomekerero y’omwezi guno.
Abu Mayanja yalemeddwa akasengejja mu mita 1500 bwe yazidukidde edakiika 3:48:13 ate Chemsto n'alemwa mu mita 1500 zeyadukidde edakiika 4:29;75.
Halima Nakaayi yagambye wakukozesa okusunsulamu okuddako okuyitamu kubanga obutikiti obukyamulemesezza okwesogga eze London butono nga kyasigazza kwekwongera ku sipidi.
‚Äč
tso_Latn lug_Latn lug_Latn lug_Latn lug_Latn lug_Latn slk_Latn